Η γη μας



Είν’ η γη μας ένα άστρο

μες στα τόσα χίλια μύρια

κι όπως λέει κι ο μπαμπάς μου,

είναι τ’ άστρα εκατομμύρια.

Μοιάζει με τα παραμύθια

η κυρά αστρονομία

μα το πιο σπουδαίο απ’ όλα

είναι που είναι η αλήθεια.

Ο μπαμπάς μου λέει κι άλλα,

θα μας μάθει η δασκάλα

πως η γη είναι σαν μήλο

και γυρνάει γύρω απ’ τον ήλιο.

Μοιάζει με τα παραμύθια

η κυρά αστρονομία

μα το πιο σπουδαίο απ’ όλα

είναι που είναι η αλήθεια.